Ministru kabineta rīkojuma projekta „Par valsts nekustamā

īpašuma nodošanu sabiedriskā labuma organizācijai **-** biedrībai

„Latvijas Sarkanais Krusts” **–** bezatlīdzības lietošanā uz noteiktu laiku”

sākotnējās ietekmes novērtējuma ziņojums (anotācija)

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Likuma „Par valsts un pašvaldību finanšu līdzekļu un  mantas izšķērdēšanas novēršanu” 5.panta piektā daļa noteic, ka lēmumu par valsts vai pašvaldības mantas nodošanu bezatlīdzības lietošanā sabiedriskā labuma organizācijai pieņem attiecīgi Ministru kabinets vai pašvaldības dome. |
| 2. | Pašreizējā situācija un problēmas | Saskaņā ar likuma „Par valsts un pašvaldību finanšu līdzekļu un mantas izšķērdēšanas novēršanu” 5.panta otrās daļas 2.1punkta nosacījumiem valsts mantu valsts iestāde ir tiesīga nodod lietošanā sabiedriskā labuma organizācijai, savukārt augstākminētā likuma 5.panta piektā daļa noteic, ka lēmumu par valsts vai pašvaldības mantas nodošanu bezatlīdzības lietošanā sabiedriskā labuma organizācijai pieņem attiecīgi Ministru kabinets vai pašvaldības dome.  2012.gada 12.aprīlī Veselības ministrija saņēma kapitālsabiedrības, kurā Veselības ministrija ir valsts kapitāla daļu turētāja, VSIA „Piejūras slimnīca” pārsūtīto vēstuli no biedrības „Latvijas Sarkanais Krusts” Liepājas komitejas (turpmāk – biedrība) ar lūgumu nodot bezatlīdzības lietošanā garāžu (būves kadastra apzīmējums 17000400213033), kurā biedrība vēlas uzglabāt Liepājas sadraudzības pilsētas Darmštetes-Eberštates Sarkanā Krusta dāvināto iekārtu „Lauku virtuve”.  Iekārtas „Lauku virtuve” mērķis ir sniegt ēdināšanas pakalpojumus gan sabiedriskos pasākumos, saņemot maksu par ēdināšanas pakalpojumu sniegšanu, gan labdarības pasākumos, sniedzot bezmaksas ēdināšanas pakalpojumus trūcīgām personām.  Ņemot vērā, ka iekārta „Lauku virtuve” ir liela un ar tās palīdzību ir iespējams sagatavot ēdienu vismaz 1000 cilvēkiem, tās uzglabāšanai ir nepieciešama atbilstoša platība, tādējādi garāžas izmantošana iekārtas „Lauku virtuve” uzglabāšanai būtu piemērojama.  Bezatlīdzības lietošanā nododamais nekustamais īpašums – garāža – ietilpst vienotā nekustamajā īpašumā, kas atrodas Liepājā, Jūrmalas ielā 2, nekustamā īpašuma kadastra numurs 17000400213, un ir ierakstīts zemesgrāmatā uz valsts vārda Veselības ministrijas personā.  2008.gada 1.augustā starp Veselības ministriju un VSIA „Piejūras slimnīca” tika noslēgts Nekustamā īpašuma, kas atrodas Liepājā, Jūrmalas ielā 2, apsaimniekošanas līgums Nr.65.  Garāža nav nepieciešama VSIA „Piejūras slimnīca” vajadzībām. |
| 3. | Saistītie politikas ietekmes novērtējumi un pētījumi | Projekts šo jomu neskar |
| 4. | Tiesiskā regulējuma mērķis un būtība | Ministru kabineta rīkojuma „Par valsts nekustamā īpašuma nodošanu sabiedriskā labuma organizācijai **-** biedrībai „Latvijas Sarkanais Krusts” **–** bezatlīdzības lietošanā uz noteiktu laiku” (turpmāk – rīkojuma projekts) projekta mērķis ir atļaut nodot bezatlīdzības lietošanā Veselības ministrijas valdījumā esošo būvi – garāžu (būves kadastra apzīmējums 17000400213033), biedrībai uz trīs gadiem.  Ministru kabineta rīkojuma projekts pilnībā atrisinās anotācijas 2.punktā minētās problēmas. |
| 5. | Projekta izstrādē iesaistītās institūcijas | Projekts šo jomu neskar |
| 6. | Iemesli, kādēļ netika nodrošināta sabiedrības līdzdalība | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamā īpašuma nodošanu bezatlīdzības lietošanā sabiedriskā labuma organizācijai. Rīkojuma projektā risināmais jautājums neparedz ieviest izmaiņas, kas varētu ietekmēt sabiedrības intereses. |
| 7. | Cita informācija | Nav |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Rīkojuma izpildi nodrošinās Veselības ministrija, VSIA „Piejūras slimnīca” |
| 2. | Projekta izpildes ietekme uz pārvaldes funkcijām | Projekts šo jomu neskar |
| 3. | Projekta izpildes ietekme uz pārvaldes institucionālo struktūru.  Jaunu institūciju izveide. | Projekts šo jomu neskar |
| 4. | Projekta izpildes ietekme uz pārvaldes institucionālo struktūru.  Esošu institūciju likvidācija. | Projekts šo jomu neskar |
| 5. | Projekta izpildes ietekme uz pārvaldes institucionālo struktūru.  Esošu institūciju reorganizācija. | Projekts šo jomu neskar |
| 6. | Cita informācija. | Nekustamā īpašuma bezatlīdzības lietošanas termiņš tiks skaitīts no līguma noslēgšanas brīža. |

Anotācijas II, III, IV, V un VI sadaļa – rīkojuma projekts šīs jomas neskar.

Veselības ministre I.Circene

25.06.2012. 10:05

546

K.Kravale,

67876092, Kitija.Kravale@vm.gov.lv